Normativa d'utilització de l'espai públic del parc del Dijous destinat a taules i paelleros (zona de pícnic)
03/05/2010

# Normativa d'utilització de l'espai públic del parc del Dijous destinat a taules i paelleros (zona de pícnic)

*   03/05/2010
*   [Imprimir](#)
*   Compartir
*    https://www.alaquas.org/documento.asp?id\_do=12006

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12006%2F0&title=Ajuntament%20d%27Alaqu%C3%A0s.%20Premsa.Normativa%20d%27utilitzaci%C3%B3%20de%20l%27espai%20p%C3%BAblic%20del%20parc%20del%20Dijous%20destinat%20a%20taules%20i%20paelleros%20\(zona%20de%20p%C3%ADcnic\))[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12006/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12006/03052010img_0002_Form_4.jpg)](https://www.alaquas.org/ficheros/documentos/2010/2/12006/03052010img_0002_Form_10.jpg "<a href='https://www.alaquas.org/ficheros/documentos/2010/2/12006/03052010img_0002_Form_10.jpg' target=_blank><i class='fa fa-external-link' aria-hidden='true'></i>.Normativa d'utilització de l'espai públic del parc del Dijous destinat a taules i paelleros (zona de pícnic)</a>")

Havent arribat a aquesta Alcaldia notícia de la problemàtica que s'està produint en el parc del Dijous relativa a l'ús de les taules i paellers durant els caps de setmana, es fa necessària una normativa que regule el seu ús, compaginant l'aprofitament dels espais públics amb les necessàries normes de convivència pacífica i amb una utilització racional i mesurada per part dels veïns que utilitzen aquests espais els caps de setmana.

**Regla Primera.** Sense perjuí de les variacions d'horari que puguen tindre lloc en ocasió de la celebració de distintes festes locals, o actes i celebracions puntuals; les quals deuran ser expressament autoritzades per l'Alcaldia o Regidor delegat, s'estableix el següent horari d'obertura i tancament de les instal·lacions**:**

**Horari estiu, de maig a setembre.**

De dilluns a dijous, de 7:00 a 0:00 hores.

Divendres, de 7:00 a 1:00 hores.

Dissabte i vespres de festiu, d'11:00 a 1:00 hores.

Diumenge, d'11:00 a 0:00 hores.

**Horari hivern, i la resta de mesos.**

De dilluns a dijous, de 7:00 a 21:00 hores.

Divendres, de 7:00 a 0:00 hores.

Dissabte i vespres de festiu, d'11:00 a 0:00 hores.

Diumenge, d'11:00 a 21:00 hores.

L'obertura i tancament del recinte s'efectuara pel vigilant municipal i si és el cas per la Policia Local.

**Regla Segona.** S'arbitraran les peticions de reserva (taules, paellers o ambdós) a través de l'OAC per mitjà de la presentació de la instància corresponent acompanyada de la còpia del document nacional d'identitat, fins amb 2 dies d'antelació a la data desitjada, només per als veïns amb residència efectiva a Alaquàs, per a les reserves de divendres i vespres de festius, per a sopar; dissabte, per a dinar i sopar; i diumenge i festius, per a dinar.

**Només s'admetran reserves amb 7 dies d'anticipació.** Els espais no reservats anticipadament s'adjudicaran pel vigilant municipal en funció de la disponibilitat i ordre de petició després de l'arribada.

**Regla Tercera.** Serà precís que el firmant de la reserva ostente la condició **d'empadronat a Alaquàs** i que al seu torn i amb la corresponent acreditació serà l'autoritzat per a ocupar l'espai públic (taules o paellers). Al seu torn, la persona autoritzada assumeix la responsabilitat de vetllar perquè es complisquen les normes ací regulades.

**Regla Quarta.** El telèfon d'informació serà el de l'OAC (961519400), que al seu torn, es coordinara amb el vigilant municipal cada divendres, per a facilitar llistat d'autoritzacions.

**Regla Cinquena**. Les taules i paellers assignats s'hauran de deixar lliures a les 17 hores, en el cas de dinar, i així es puguen assignar al torn de sopar. Totes les taules i paellers quedaran recollits i fora d'ús coincidint amb l'horari de tancament del parc.

**Regla Sisena.** Normes d'utilització d'instal·lació:

\- Les persones que utilitzen els paellers hauran de portar la llenya o carbó.

\- Hauran de netejar els paellers i recollir el fem que generen, havent de dipositar les deixalles en els contenidors disposats en la instal·lació; eliminant les restes de llenya o carbó que pogueren quedar, vigilant no deixar calius o brases enceses.

\- Hauran de col·laborar amb la conservació del mobiliari i les instal·lacions, mantenint en bon estat perquè puguen ser utilitzades.

\- Deuran dipositar els residus, papers i fems, en les papereres i contenidors habilitats a l'efecte.

\- Es prohibeix la música alta i els sorolls estridents que poden molestar a la resta d'usuaris i veïns.

\- No han de danyar els arbres ni la resta de plantes ornamentals.

\- Les mascotes no podran accedir al recinte de pícnic.

\- Hauran de respetar les normes bàsiques de convivència i d'ordre públic.

\- La persona responsable de la instal·lació està facultada per a amonestar verbalment als que no complisquen aquestes normes d'ús, podent requerir en cas de dificultat la intervenció de la Policia Local.

\- Queda prohibida la col·locació de tendals, ombrel·les i semblants, subjectes a arbres, fanals o a altre mobiliari urbà, o dificultant el pas per corredors o zones comunes de la instal·lació.

\- No pot realitzar-se foc fora dels paellers.

\- Hauran de desallotjar immediatament i al primer requeriment el recinte, una vegada finalitzat l'horari d'obertura.

**Regla Setena.** Establir la data d'efectes a partir del dia **14 de maig de 2010**, atés que romandrà tancat durant uns dies per a realitzar operacions de manteniment i tasques de condicionament.

Alaquàs, abril 2010.